ΚΕΦΑΛΑΙΟ ΠΕΜΠΤΟ – Ο ΠΛΟΙΑΡΧΟΣ

Ποιες είναι οι αρμοδιότητες και ευθύνες του Πλοιάρχου ;

Είναι ο κυβερνήτης και διοικητής του πλοίου και έχει εξουσία σε όλους όσους επιβαίνουν σε

αυτό.

Είναι υπεύθυνος για την καλή διοίκηση του πλοίου και την ασφάλεια αυτού, του φορτίου και

των επιβαινόντων και για την τήρηση της τάξεως.

Οφείλει να δίνει το καλό παράδειγμα των ναυτικών αρετών.

Έχει υποχρέωση να φροντίζει για την βελτίωση των καταρτίσεως των αξιωματικών του.

Έχει υποχρέωση να εξασφαλίζει την ευταξία στο πλοίο όπως να επιβλέπει την εμφάνιση,

συμπεριφορά και διαγωγή του πληρώματος.

Εάν στο πλοίο συμβεί διατάραξη της τάξεως ποιες ενέργειες θα κάνει ο Πλοίαρχος ;

Ο πλοίαρχος λαμβάνει κάθε επιβαλλόμενο μέτρο για την αποκατάστασή της και ασκεί

πειθαρχική εξουσία σύμφωνα με τις ισχύουσες διατάξεις.

Τι περιλαμβάνει το βιβλίο διαταγών γέφυρας ;

Η πορεία που έχει ορίσει ο Πλοίαρχος και κάθε άλλη διαταγή προς τον αξιωματικό φυλακής

για τον ασφαλή και κανονικό πλου.

Ο πλοίαρχος σε ποιες ενέργειες πρέπει να προβεί σχετικά με την λειτουργία των μέσων

ασφαλείας του πλοίου ;

Εξάσκηση σε τακτά χρονικά διαστήματα του πληρώματος στην χρήση των μέσων αυτών

γυμνάσια διαρροής, πυρκαγιάς , καθαιρέσεως λέμβων και εγκαταλείψεως του πλοίου.

Τα γυμνάσια που πραγματοποιούνται στο πλοίο που θα πρέπει να αναγράφονται ;

Σύμφωνα με όσα ορίζουν οι κανονισμοί και μετά το πέρας αυτών να γίνονται σχετικές

εγγραφές στο βιβλίο γυμνασίων και επιθεωρήσεων του πλοίου.

Σε περίπτωση εγκατάλειψης του πλοίου ποιες είναι οι ενέργειες που θα κάνει ο Πλοίαρχος

;

Καταρχήν ο Πλοίαρχος το εγκαταλείπει τελευταίος το πλοίο και αφού βεβαιωθεί ότι έχει

εκλείψει κάθε ελπίδα σωτηρίας του και ότι δεν έχει απομείνει κανείς άλλος σε αυτό.

Διασώζει αν είναι δυνατό το ημερολόγιο και τα άλλα ναυτιλιακά έγγραφα του πλοίου, τα

χρήματα και τα πολυτιμότερα αντικείμενα.

Αν μετά την εγκατάλειψη του πλοίου και πριν από την βύθισή του αντιληφθεί ο Πλοίαρχος

ότι κάποιο άλλο πλοίο σπεύδει προς βοήθεια όπου θα μπορούσε να καταστεί δυνατή η

σωτηρία του πλοίου ποιες είναι ενέργειες που θα κάνει ο Πλοίαρχος ;

Ο Πλοίαρχος οφείλει να επιβιβασθεί και πάλι σε αυτό, πριν επιβιβασθούν οι άνδρες του

άλλου πλοίου.

Έκθεση πλοιάρχου σε περιπτώσεις εκτάκτων συμβάντων ;

Όταν έχουμε κάποιο έκτακτο συμβάν που αφορά στο πλοίο στους επιβαίνοντες ή στο φορτίο

πχ. Σύγκρουση, προσάραξη, αβαρία, τότε ο Πλοίαρχος υποχρεούται εκτός από την εγγραφή

στο ημερολόγιο να προβεί και στη σύνταξη μέσα σε 24 ώρες από τον κατάπλου του πλοίου

σε λιμάνι, εκθέσεως όπου στην έκθεση αυτή θα αναφέρονται το λιμάνι και ο χρόνος

αναχωρήσεως του πλοίου, η τηρηθείσα πορεία, οι κίνδυνοι, ανωμαλίες που παρατηρήθηκαν.

Που αποσκοπεί η έκθεση που κάνει ο Πλοίαρχος ;

Η έκθεση έχει αποδεικτική δύναμη και αποσκοπεί στην κατοχύρωση των δικαιωμάτων του

πλοίου και στη νομική προστασία του Πλοιάρχου.

Χατζημιχαήλ Δημήτρης

Πλοίαρχος Γ

Msc Maritime Management-SAMK University

www.adonboard.gr